text: वह जाहिरा तौर पर कांग्रेस अध्यक्ष राहुल गांधी की जवाहरलाल नेहरू विश्वविद्यालय (जेएनयू) परिसर की उस यात्रा का जिक्र कर रहे थे, जब परिसर में कथित तौर पर देशविरोधी नारे लगाने को लेकर विवाद पैदा हो गया था। प्रधानमंत्री मोदी ने यहां एक चुनावी रैली में कहा, 'जब देश में देशभक्ति के बारे में चर्चा हो, जब राष्ट्रभक्ति, राष्ट्रगीत, वंदे मातरम के बारे में कोई चर्चा होती है तो कुछ लोग परेशान हो जाते हैं।'